De Indiarum Iure, sive de Iusta Indiarum Occidentalium Inquisitione, Acquisitione, et Retentiones Tribus Libris Comprehensum., "Ad ponderationem autem † dict. cap. diſpar, in finalib. verb…"
author: Juan de Solórzano Pereira
source date: 1629
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Ad ponderationem autem dict. cap. diſpar, in finalib. verbis, quam cum Grego. Lop. fecimus ſup. cap. 16. num. 80. poteſt etiam ex ſuprà dictis facilè reſponderi. Quoniam illatio, quæ ex eo per argumentum à contrario deſumitur, vincere non debet tot, & tam apertas deciſiones, & Sanctorum auctoritates, quibus probatur, neque Iudæos, neque alios infideles bellorum terroribus ad Eccleſiæ Fidem, & obedientiam cogendos. Et Pontifex ibi de Iudæis tantùm, inter Chriſtianos degentibus, ſermonem habuit, eoſq́ue bello laceſſendos non eſſe, inquit, quia ubique ſervire parati ſunt, ideſt, non audent contra nos bellare, aut expreſsè, & apertè, ſicut Saraceni, & alij infideles, Eccleſiæ, & Chriſtianorum quietem, & ſervitium aliquid molirentur, iuſtè bello compeſci poſſent, ſicut & Saraceni. De alijs verò infidelibus Eccleſiæ in temporalibus non ſubiectis, nihil diſpoſuit, nec utrum ij ad eius obſequium, & ſervitium inviti adducendi eſſent? ſed aliorum Canonum auctoritate definiendum reliquit, ut conſtat ex his, quæ tradunt Archidiac. Turrecrem. Domin. & alij ibîdem, & Simon Maiol. d. colloq. de perfid. Indæorum pag. 221.